Peli on menetetty

Peli on menetetty (DVD:nä suomeksi nimellä Tappo;Tappo, Elokuvauutiset 23.7.2012, viitattu 5.4.2017 ) on Stanley Kubrickin ohjaama vuonna 1956 ensi-iltansa saanut film noir -tyylinen ryöstöelokuva. Se perustuu Lionel Whiten romaaniin Yksi tuhannesta. Elokuva kertoo Johnny Clayn (Sterling Hayden) ja tämän kokoaman joukon ryöstöyrityksestä, jonka kohteena on laukkarata.The ultimate heist, Kubrick style , Chicago Sun-Times 24.2.2012. Viitattu 3.7.2016. Vaatii HighBeam-tilauksen.

 Esityshistoria Suomessa 
Valtion elokuvatarkastamo asetti elokuvalle ennakkotarkastuksessa heti tuoreeltaan marraskuussa 1956 ikärajan KK (Kokonaan kielletty), joten elokuvaa ei saanut Suomessa laillisesti esittää eikä levittää. Valituskierrosten jälkeen korkein hallinto-oikeus päätti kuitenkin, että elokuvan saa esittää, ja elokuva saikin ensi-iltansa 1961. Elokuva esitettiin uudestaan 18.4.2003, jolloin sen kävi katsomassa vajaat 2 500 katsojaa. Sitä ennen elokuvaa oli esitetty televisiossa kaksi kertaa. Yle Teema on esittänyt elokuvaa 2000-luvulla useita kertoja.

 Vaikutus 
Elokuvaa pidetään Kubrickin ensimmäisenä mestariteoksena, ja yhtenä film noir -tyylin parhaimmista esimerkeistä. Elokuvaohjaaja Quentin Tarantino on sanonut elokuvaa yhdeksi suurimmista inspiraatioista hänen esikoisohjaukseensa Reservoir Dogsiin, joista näkyvin omaksuttu elementti on elokuvan epälineaarinen tarinankerronta.

Lähteet

Luokka:Film noir -elokuvat
Luokka:Stanley Kubrickin ohjaamat elokuvat
Luokka:Vuoden 1956 yhdysvaltalaiset elokuvat
Luokka:Yhdysvaltalaiset romaaneihin perustuvat elokuvat
Luokka:Kokonaan kielletyt elokuvat Suomessa